Eru tit 10 vaksin ella børn millum 2 og 12 ár, sum vilja ferðast saman, kunnu tit senda ein fyrispurning til okkum og fáa eitt gott tilboð. Bíligastu ferðinar finnast altíð við sjálvavgreiðslu á netinum, tí kann tað koma fyri, at bólkaprísurin viðhvørt er hægri enn teir bíligastu ferðaseðlarnir hjá Atlantic Airways. Tó rúmar bólkaprísurin størri fleksibilitet, tá ið talan er um navnalistar og inngjøld. Tað einasta, tit skulu gera, er at fylla niðanfyristandandi oyðublað út og senda okkum tað. Tit fáa síðan eitt tilboð sendandi innan 2-3 arbeiðsdagar. GG: Øll nøvn skulu vera send okkum við telduposti seinast 10 dagar áðrenn fráferð. Nøvnini skulu samsvara við passið. Bólkatreytir Bólkatilboð verða givin, um minst 10 vaksin ella børn ml. 2 og 12 ár ferðast saman. Bólkaprísurin er bert galdandi, so leingi tað eru minst 10 fólk (pinkubørn-yngri enn 2 ár-telja ikki við) í ferðalagnum, og tey skulu ferðast samstundis. Bólkaferðaseðlar skulu vera rindaðir í seinasta lagi 30 dagar áðrenn fráferð. Depositum á DKK200 pr. ferðandi verður kravt, og tað verður ikki endurgoldið. NØVN Nøvnini á teimum ferðandi skulu vera okkum í hendi í seinasta lagi 10 dagar áðrenn fráferð. Nøvnini skulu samsvara við passið. Bólkaferðaseðlar skulu skrivast út í seinasta lagi 72 tímar áðrenn fráferð. BROYTINGAR Ferðadagar og ferðamál kunnu broytast uttan eyka kostnað, til fulla gjaldið fyri ferðaseðlarnar er móttikið. Er prísmunur á ferðaseðlunum, skal hann tó gjaldast.